CELEX: 62011CN0001(01)
Language: da
Date: 2011-12-19 00:00:00
Title: Sag C-1/11 SA: Begæring om bemyndigelse til at foretage arrest eller udlæg indleveret den 19. december 2011 — Luigi Marcuccio mod Europa-Kommissionen

24.3.2012   
            
            
               DA
            
            
               Den Europæiske Unions Tidende
            
            
               C 89/2
            
         Begæring om bemyndigelse til at foretage arrest eller udlæg indleveret den 19. december 2011 — Luigi Marcuccio mod Europa-Kommissionen
   (Sag C-1/11 SA)
   2012/C 89/02
   Processprog: italiensk
   
      Sagens parter
   
   Rekvirent: Luigi Marcuccio (ved avvocato G. Cipressa)
   Rekvisitus: Europa-Kommissionen
   
      Rekvirentens påstande
   
   
               —
            
            
               Europa-Kommissionens immunitet ophæves, og der gives bemyndigelse til at foretage arrest eller udlæg, eventuelt også hos tredjemand indenfor lovens rammer, i de aktiver, der er nødvendige for at dække det krav, som rekvirenten har på Europa-Kommissionen, i overensstemmelse med det betalingspålæg, som retten i Tricase udstedte den 1. februar 2010.
            
         
               —
            
            
               Europa-Kommissionen meddelelses et hvilket som helst pålæg, og mere generelt anordnes uden videre de nødvendige foranstaltninger med henblik på opfyldelse af betalingspålægget og mere generelt fyldestgørelse af kravet.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Rekvirenten har en fordring på Kommissionen vedrørende sagsomkostninger. Kommissionen har endnu ikke betalt denne fordring.